 ውድድር ኦሊምፒክ ይካየድ ኣብ ዝነበረሉ እዋን ኣብ ዓዲ ጣልያን ኣዝዮም ሒደት ኢትዮጵያውያን ይነብሩ ነበሩ ንሳቶም ከኣ ትምህርቲ ቲዮሎጂያ ንክመሃሩ ትምህርቲ ቅሽነት ናብ ቫቲካን ማእከል ሮማ ብካቶሊካዊት ቤተ-ክርስትያን ተላኢኾም ዝነበሩ ተምሃሮ ነበሩ ብተወሳኺ ኣብ ሮማ ሓንቲ ኤርትራዊት ኣደ ነፍሰን ይምሓር ብስራሕ ካብ ኣስመራ ንሮማ ብ 1960 ዝተጓዕዛ ነበራ ኣብቲ እዋንቲ ዳርጋ ጸለምቲ ኣብ ሮማ ኣይነበሩን ክበሃል ይከኣል እዘን ወሮ ሳራ ሰለባ ዝስመን ኣደ ጸሊም ገጽ ከይርኣኹ እነብር ነበርኩ ኣስመራ እታ ዝተወልድኩላን ዝዓበኹላን ቦታ ኵሉ ጊዜ ካብ ሓሳበይ ኣይትፍለን ነበረት ሓድሓደ እዋን እቶም ብሩኻት ተምሃሮ-ቫቲካን ከም ዝጽምወኒ ተረዲኡዎም ተኣኪቦም ይበጽሑኒ ነበሩ ኢለን ዘዕለላኡ እዋን ከም ዝነበረ ወደን ይምስክረለን ወሮ ሳራ እቲ ኣበበ በቂላ ዝጐየየሉ ምሸት ኣብ ሮማ ዀይነን ኣብ ተሌቪዥን ይርእያ ነበራ እተን ምስአን ዝነበራ ፈረንጂ ኸኣ ተኣኪበን ወዲ ዓድኺ ስዒሩ ኢለን ዓው-ዓው ክብላ ወሮ ሳራ ግን ኣብ ክንዲ ዝሕጐሳ ብኽያት ንብኽያት ኮና እተን ፈረንጂ ሰንቢደን እንታይ ኴንኪ? 